CELEX: 52010PC0175
Language: mt
Date: 2010-04-26
Title: Proposta għal deċiżjoni ta' implimentazzjoni tal-Kunsill ta’ […] li tawtorizza lill-Ġermanja, lill-Italja u lill-Awstrija jintroduċu miżura speċjali li tidderoga mill-Artikolu 193 tad-Direttiva 2006/112/KE u li temenda d-Deċiżjoni 2007/250/KE biex jiġi estiż il-perjodu ta' validità tal-awtorizzazzjoni mogħtija lir-Renju Unit

|

52010PC0175

 Proposta għal deċiżjoni ta' implimentazzjoni tal-Kunsill ta’ […] li tawtorizza lill-Ġermanja, lill-Italja u lill-Awstrija jintroduċu miżura speċjali li tidderoga mill-Artikolu 193 tad-Direttiva 2006/112/KE u li temenda d-Deċiżjoni 2007/250/KE biex jiġi estiż il-perjodu ta' validità tal-awtorizzazzjoni mogħtija lir-Renju Unit  /* KUMM/2010/0175 finali - NLE 2010/0100 */  

	[pic] | IL-KUMMISSJONI EWROPEA |Brussel 26.4.2010KUMM(2010)175 finali2010/0100 (NLE)Proposta għalDEĊIŻJONI TA' IMPLIMENTAZZJONI TAL-KUNSILLta’ […]li tawtorizza lill-Ġermanja, lill-Italja u lill-Awstrija jintroduċu miżura speċjali li tidderoga mill-Artikolu 193 tad-Direttiva 2006/112/KE u li temenda d-Deċiżjoni 2007/250/KE biex jiġi estiż il-perjodu ta' validità tal-awtorizzazzjoni mogħtija lir-Renju Unit  MEMORANDUM TA' SPJEGAZZJONI1.  IL-KUNTEST TAL-PROPOSTAIr-raġunijiet u l-għanijiet tal-propostaSkont l-Artikolu 395(1) tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (minn hawn ’il quddiem: 'id-Direttiva tal-VAT'), il-Kunsill, li jaġixxi unanimament fuq proposta mill-Kummissjoni, jista' jawtorizza lil kwalunkwe Stat Membru japplika miżuri speċjali li jidderogaw mid-dispożizzjonijiet ta’ dik id-Direttiva, sabiex jissimplifika l-proċedura għall-ġbir tat-taxxa fuq il-valur miżjud (VAT) jew biex iwaqqaf milli jseħħu ċerti forom ta' evażjoni jew ta’ evitar tat-taxxa.Permezz ta’ ittri rreġistrati għand is-Segretarjat-Ġenerali tal-Kummissjoni fit-3 ta’ Awwissu 2007, fit-23 ta' Diċembru 2009, u fis-17 ta' Frar 2010, rispettivament, l-Italja, il-Ġermanja u l-Awstrija talbu awtorizzazzjoni japplikaw miżura li tidderoga mill-Artikolu 193 tad-Direttiva tal-VAT. B'konformità mal-Artikolu 395(2) tad-Direttiva tal-VAT, il-Kummissjoni, permezz ta' ittra datata l-11 ta' Jannar 2010, għarrfet lill-Istati Membri l-oħra bit-talba tal-Ġermanja u permezz tal-ittri datati d-9 ta' Marzu 2010, bit-talbiet tal-Italja u tal-Awstrija. Permezz ta' ittra datata t-12 ta' Jannar 2010, il-Kummissjoni nnotifikat lill-Ġermanja, u lill- Italja u lill-Awstrija permezz tal-ittri datati l-11 ta' Marzu 2010, li kellha l-informazzjoni kollha meħtieġa biex tikkunsidra t-talbiet.Permezz ta’ ittra rreġistrata mas-Segretarjat-Ġenerali tal-Kummissjoni fl-10 ta’ Frar 2010, ir-Renju Unit talab awtorizzazzjoni biex ikompli japplika miżura li tidderoga mill-Artikolu 193 tad-Direttiva tal-VAT. B'konformità mal-Artikolu 395(2) tad-Direttiva tal-VAT, il-Kummissjoni infurmat lill-Istati Membri l-oħra bit-talba tar-Renju Unit, permezz ta' ittra datata d-9 ta' Marzu 2010. Permezz ta' ittra datata l-11 ta' Marzu 2010, il-Kummissjoni nnotifikat lir-Renju Unit li kellha l-informazzjoni kollha meħtieġa biex tikkunsidra t-talba.Kuntest ġeneraliBħala regola ġenerali, il-persuna responsabbli għall-ħlas tat-taxxa fuq il-valur miżjud lill-awtoritajiet tat-taxxa skont l-Artikolu 193 tad-Direttiva tal-VAT, hija l-persuna taxxabbli li qiegħda tforni l-merkanzija. Il-fini tad-deroga li ntalbet mill-Ġermanja, mill-Italja u mill-Awstrija huwa li dik ir-responsabbiltà titpoġġa fuq il-persuna taxxabbli li lilha jsir il-forniment tal-merkanzija, iżda biss taħt ċerti kundizzjonijiet u esklussivament fil-każ ta' prodotti partikolari, speċjalment settijiet tat-telefown ċellulari u mezzi b’ċirkwit integrat, iżda wkoll xi prodotti relatati.Fi ħdan dawn is-setturi tal-kummerċ, għadd ta’ negozji jevadu t-taxxa billi ma jħallsux il-VAT lill-awtoritajiet tat-taxxa wara li jkunu biegħu l-prodotti. Madanakollu, il-klijenti tagħhom, sakemm dawn ikunu persuni taxxabbli li għandhom dritt għal tnaqqis u li jirċievu fattura valida, jibqgħu intitolati għal tnaqqis fit-taxxa. Fl-aktar forom aggressivi ta’ din l-evażjoni tat-taxxa, l-istess merkanzija, permezz ta' skema 'karużell’, tiġi fornuta bosta drabi mingħajr ma jsir ħlas tal-VAT lill-awtoritajiet tat-taxxa. F'dawk il-każi, bin-nomina tal-persuna li jsirilha forniment tal-merkanzija bħala l-persuna responsabbli għall-ħlas tal-VAT, id-deroga tneħħi l-opportunità biex wieħed jiġi involut f’dik il-forma ta’ evażjoni fiskali. Madankollu, ma taffettwax l-ammont tal-VAT dovut.F'Settembru 2009, il-Kummissjoni adottat proposta (COM(2009) 511) biex temenda d-Direttiva tal-VAT biex din tippermetti lill-Istati Membri kollha interessati japplikaw tali miżura fuq bażi temporanja għal ċerta merkanzija u servizzi mingħajr il-ħtieġa għal deroga taħt l-Artikolu 395 tad-Direttiva. Dawk il-prodotti kienu settijiet tat-telefown ċellulari, mezzi b’ċirkwit integrat, fwejjaħ u metalli prezzjużi, u s-servizzi kienu konċessjonijiet fuq emissjonijiet tal-gassijiet serra. Fit-2 ta' Diċembru 2009, il-Kunsill ECOFIN qabel biss ma' dik il-parti tal-proposta relatata mal-konċessjonijiet fuq emissjonijiet tal-gassijiet serra, filwaqt li l-parti l-oħra tal-proposta se teħtieġ aktar kunsiderazzjoni. Sakemm ikun hemm ftehim dwar tali proposta, il-Kummissjoni impenjat ruħha li tressaq proposta għal kwalunkwe talba ġustifikata għal deroga fir-rigward tal-applikazzjoni tal-mekkaniżmu għall-inverżjoni tal-ħlas għal settijiet tat-telefown ċellulari u apparati elettroniċi b’cirkuwit. Il-Ġermanja, l-Italja u l-Awstrija lkoll ressqu talbiet bħal dawn. It-talbiet tal-Italja u l-Awstrija jinkludu diversi oġġetti li huma relatati direttament mas-settijiet tat-telefown ċellulari u mezzi b’ċirkwit integrat jew li huma ta’ natura kumparabbli; l-istess loġika tapplika għal dawn l-oġġetti.L-Awstrija ddikjarat li minħabba l-iskala, il-kumplessità u n-natura sofistikata tal-frodi tal-karużell fl-Awstrija, miżuri ta' organizzazzjoni waħedhom ma jkunux biżżejjed għall-ġlieda kontra l-frodi. Bl-istess mod, il-Ġermanja tikkunsidra wkoll li l-miżuri ta' organizzazzjoni li implimentat mhumiex suffiċjenti għall-ġlieda kontra l-frodi, u tqis l-applikazzjoni tal-mekkaniżmu għall-inverżjoni tal-ħlas fuq il-bejgħ ta' dawk il-prodotti affettwati l-aktar bħala strument importanti biex bih tiġi miġġielda b'mod effettiv it-theddida tal-frodi marbuta mal-VAT. L-Italja kkalkulat li t-telf minħabba dan it-tip ta' frodi issa ilu qiegħed jiżdied b'mod stabbli għal diversi snin.L-Awstrija u l-Ġermanja talbu għall-applikazzjoni ta' limitu ta' tranżazzjoni ta' EUR 5.000 sabiex jitnaqqas il-piż fuq negozjanti żgħar.F'April 2007 ir-Renju Unit ingħata deroga biex japplika tali miżura għall-fornituri tat-telefowns ċellulari u mezzi b’ċirkwit integrat (Deċiżjoni tal-Kunsill 2007/250/KE). Din il-miżura kienet limitata fiż-żmien, u kienet tiskadi fit-30 ta' April 2009. Din id-data ta' skadenza ġiet emendata sussegwentament għat-30 ta' April 2011 bir-Regolament tal-Kunsill 2009/439/KE. Ir-Renju Unit talab li din id-data ta' skadenza taqbel mad-data ta' skadenza tal-miżuri proposti fir-rigward tal-Ġermanja, tal-Italja u tal-Awstrija.Dispożizzjonijiet eżistenti fil-qasam tal-propostaDeroga simili ngħatat lir-Renju Unit, u l-Kummissjoni, fil-proposta tagħha COM(2009) 511, ipproponiet li temenda d-Direttiva tal-VAT biex l-Istati Membri interessati kollha jkunu jistgħu japplikaw tali miżura għal perjodu limitat ta' żmien u għal kategoriji limitati ta' merkanzija.2.  IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-EVALWAZZJONIJIET TAL-IMPATTKonsultazzjoni mal-partijiet interessatiMhux applikabbli.Evalwazzjoni tal-impattIl-proposta għal Deċiżjoni hija mmirata biex tiġġieled kontra l-evażjoni tal-VAT u għalhekk se jkollha impatt potenzjali pożittiv fuq l-irċevuti mill-VAT.Madanakollu, il-miżuri se jkollhom impatt fuq in-negozju safejn l-arranġamenti jkunu differenti minn dawk li japplikaw għal fornimenti normali tal-merkanzija. Dan se jintroduċi kumplessità fil-kotba ta' kontabilità tan-negozji li ma jinnegozjawx esklussivament fil-merkanzija li taqa’ taħt id-deroga. Il-mekkaniżmi ta' kontroll previsti se jimponu wkoll obbligi addizzjonali fuq is-settur tan-negożju kkonċernat. Għalhekk huwa ċar li din id-deroga tfalli t-test ta' simplifikazzjoni previst fl-Artikolu 395, u taqa' biss fi ħdan il-fini tal-prevenzjoni tal-evażjoni tat-taxxa.3.  ELEMENTI LEGALI TAL-PROPOSTAL-azzjoni proposta fil-qosorAwtorizzazzjoni lill-Ġermanja, lill-Italja u lill-Awstrija biex japplikaw miżura li tidderoga mill-Artikolu 193 tad-Direttiva tal-VAT fir-rigward l-użu ta' mekkaniżmu għall-inverżjoni tal-ħlas fir-rigward il-forniment domestiku ta' ċerti apparati elettroniċi u l-komponenti tagħhom, u lir-Renju Unit biex ikompli japplika tali miżura.4.  IMPLIKAZZJONI GĦALL-BAĠITIl-proposta ma għandha l-ebda impatt negattiv fuq il-baġit tal-UE.5.  ELEMENTI MHUX OBBLIGATORJIIl-proposta tinkludi klawżola ta' estinzjoni2010/0100 (NLE)Proposta għalDEĊIŻJONI TA' IMPLIMENTAZZJONI TAL-KUNSILLta' […]li tawtorizza lill-Ġermanja, lill-Italja u lill-Awstrija jintroduċu miżura speċjali li tidderoga mill-Artikolu 193 tad-Direttiva 2006/112/KE u li temenda d-Deċiżjoni 2007/250/KE biex jiġi estiż il-perjodu ta' validità tal-awtorizzazzjoni mogħtija lir-Renju UnitIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni EwropeaWara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[1], u b'mod partikolari l-Artikolu 395(1) tiegħu,Wara li kkunsidra l-proposta mill-Kummissjoni Ewropea,Billi:6.  Permezz tal-ittri rreġistrati għand is-Segretarjat-Ġenerali tal-Kummissjoni fit-3 ta' Awwissu 2007, fit-23 ta' Diċembru 2009 u fis-17 ta' Frar 2010 rispettivament, l-Italja, il-Ġermanja u l-Awstrija talbu l-awtorizzazzjoni biex jintroduċu miżura speċjali li tidderoga mill-Artikolu 193 tad-Direttiva 2006/112/KE fir-rigward tal-persuna responsabbli għall-ħlas tat-taxxa fuq il-valur miżjud (minn hawn 'il quddiem "VAT"). Permezz ta' ittra rreġistrata mas-Segretarjat-Ġenerali tal-Kummissjoni fl-10 ta' Frar 2010, ir-Renju Unit talab li jestendi l-perjodu ta' validita' tal-awtorizzazzjoni prevista mid-Deċiiżjoni tal-Kunsill 2007/250/KE tas-16 ta' April 2007 li tawtorizza r-Renju Unit jintroduċi miżura speċjali li tidderoga mill-Artikolu 193 tad-Direttiva 2006/112/KE dwar is-sistema komuni tat-taxxa fuq il-valur miżjud[2]7.  Il-Kummissjoni infurmat lill-Istati Membri l-oħra bit-talba tal-Ġermanja permezz ta' ittra datata l-11 ta' Jannar 2010, u bit-talbiet tal-Italja, tal-Awstrija u tar-Renju Unit permezz ta' ittra datata d-9 ta' Marzu 2010. Il-Kummissjoni infurmat lill-Ġermanja, permezz ta' ittra datata t-12 ta' Jannar 2010, u lill-Italja, lill-Awstrija u lir-Renju Unit, permezz ta' ittra datata l-11 ta' Marzu 2010, li kellha l-informazzjoni kollha kienet tqis meħtieġa biex issir il-valutazzjoni tat-talba.8.  Il-persuna responsabbli għall-ħlas tal-VAT taħt l-Artikolu 193 tad-Direttiva 2006/112/KE hija l-persuna taxxabbli li tforni l-merkanzija. Il-fini tad-derogi li ntalbu mill-Ġermanja, mill-Italja u mill-Awstrija huwa li dik ir-responsabbiltà titpoġġa fuq il-persuna taxxabbli li lilha sar il-forniment tal-merkanzija, iżda biss taħt ċerti kundizzjonijiet u biss fil-każ ta' prodotti partikolari, speċjalment settijiet tat-telefown ċellulari u mezzi b’ċirkwit integrat u xi prodotti relatati.9.  Numru sinifikanti ta' negozjanti ta' prodotti partikolari, b'mod speċjali settijiet tat-telefown ċellulari, mezzi b’ċirkwit integrat u ċerti prodotti relatati, jevadu l-ħlas tal-VAT lill-awtoritajiet tat-taxxa wara li jbigħu l-prodotti tagħhom. Il-klijenti tagħhom, madanakollu, huma intitolati għal tnaqqis tat-taxxa peress li jkollhom fattura valida. Fil-każijiet l-aktar aggressivi ta' tali evażjoni tat-taxxa l-istess merkanzija hija, permezz ta' skema ‘karużell’, fornuta diversi drabi mingħajr ma titħallas il-VAT lill-awtoritajiet tat-taxxa. Bin-nomina tal-persuna li jsirilha forniment tal-merkanzija bħala l-persuna responsabbli għall-ħlas tal-VAT, id-deroga telimina l-opportunità biex wieħed jidħol għal dik il-forma ta’ evażjoni fiskali. Ma taffettwax l-ammont tal-VAT dovut.10.  Biex jiġi żgurat it-tħaddim effettiv tad-deroga u biex jiġi evitat li l-evażjoni tat-taxxa tgħaddi għal fuq prodotti oħra jew għal-livell tal-bejgħ bl-imnut, il-Ġermanja, l-Italja u l-Awstrija għandhom jintroduċu obbligi xierqa ta' kontroll u rappurtar. Il-Kummissjoni għandha tkun infurmata bil-miżuri speċifiċi adottati b'kunsiderazzjoni għall-monitoraġġ tat-tħaddim tad-deroga, kif ukoll għall-evalwazzjoni ġenerali tagħha.11.  Il-miżura hija proporzjonata għall-għanijiet segwiti peress li mhijiex maħsuba biex tkun applikata b'mod ġenerali, iżda biss għal gruppi ta' prodotti speċifiċi, fejn hemm riskju għoli li sseħħ evażjoni tat-taxxa u fejn l-iskala tal-evażjoni tat-taxxa ssarrfet f'telf ta' taxxa konsederovoli.12.  L-awtorizzazzjoni għandha tkun valida biss għal perjodu qasir, minħabba li ma jistax ikun stabbilit b'ċertezza li l-għanijiet tal-miżura se jinkisbu u lanqas ma jista’ jitkejjel minn qabel l-impatt tal-miżura fuq il-funzjonament tas-sistemi tal-VAT fi ħdan dawk l-Istati Membri li japplikawha, jew fi Stati Membri oħra.13.  Ir-Renju Unit għandu jitħalla jkompli japplika l-miżuri speċjali eżistenti tiegħu sad-data li fiha tiskadi l-awtorizazzjoni mogħtija lill-Ġermanja, lill-Itajla u lill-Awstrija.14.  Id-deroga ma għandha l-ebda impatt negattiv fuq ir-riżorsi proprji tal-Unjoni li jirriżultaw mill-ġbir tal-VAT,ADDOTTA DIN ID-DEĊIŻJONI TA' IMPLIMENTAZZJON:Artikolu 11. Permezz ta' deroga mill-Artikolu 193 tad-Direttiva 2006/112/KE, il-Ġermanja hija awtorizzata li tinnomina l-persuna taxxabbli li lilha jsir il-forniment tal-merkanzijai li ġejja, bħala l-persuna responsabbli għall-ħlas tal-VAT:15.  telefowns ċellulari, bħala mezzi magħmula jew adattati għall-użu f’konnessjoni ma’ netwerk liċenzjat u operati fuq frekwenzi speċifikati, kemm jekk ikollhom jew jekk ma jkollhomx kwalunkwe użu ieħor;16.  mezzi b’ċirkwit integrat bħal mikroproċessuri u unitajiet għall-ipproċessar ċentrali fi stat qabel ma jiġu integrati fi prodotti għall-utent aħħari.2. Id-deroga għandha tapplika fir-rigward tal-forniment ta' merkanzija li għaliha l-ammont taxxabbli huwa ta’ EUR 5 000 jew aktar.Artikolu 2Permezz ta' deroga mill-Artikolu 193 tad-Direttiva 2006/112/KE, l-Italja hija awtorizzata li tinnomina l-persuna taxxabbli li lilha jsir il-forniment tal-merkanzija li ġejja, bħala l-persuna responsabbli għall-ħlas tal-VAT:17.  telefowns ċellulari, bħala mezzi magħmula jew adattati għall-użu f’konnessjoni ma’ netwerk liċenzjat u operati fuq frekwenzi speċifikati, kemm jekk ikollhom jew jekk ma jkollhomx kwalunkwe użu ieħor, il-komponenti u l-aċċessorji tagħhom;18.  kompjuters personali, il-komponenti u l-aċċessorji tagħhom.Artikolu 31. Permezz ta' deroga mill-Artikolu 193 tad-Direttiva 2006/112/KE, l-Awstrija hija awtorizzata li tinnomina l-persuna taxxabbli li lilha jsir il-forniment tal-merkanzija li ġejja, bħala l-persuna responsabbli għall-ħlas tat-taxxa fuq il-valur miżjud (minn hawn 'il quddiem "VAT"):19.  telefowns ċellulari, bħala mezzi magħmula jew adattati għall-użu f’konnessjoni ma’ netwerk liċenzjat u operati fuq frekwenzi speċifikati, kemm jekk ikollhom jew jekk ma jkollhomx kwalunkwe użu ieħor;20.  mezzi b’ċirkwit integrat bħal mikroproċessuri u unitajiet għall-ipproċessar ċentrali fi stat qabel ma jiġu integrati fi prodotti għall-utent aħħari;21.  mezzi ta’ ħżin elettroniku u kards tal-PC għall-użu ma' kompjuters jew ma’ kwalunkwe mezzi oħrajn imsemmija fil-punti (a) u (d);22.  mezzi elettroniċi għall-ħżin, l-ipproċessar jew l-irrekordjar ta' dejta elettroniku kif ġej:(i) mezzi li jinżammu fl-idejn għar-rekordjar jew għad-daqq u s-smigħ jew biex jittellgħu u jintwerew l-istampi;(ii) audio players diġitali li jinżammu fl-idejn;(iii) video players diġitali u DVD players portabbli li jinżammu fl-idejn;(iv) mezzi mingħajr wajer li jipprovdu aċċess għall-email, telefown, messaġġi testwali, paġni tal-internet u għal dejta oħra, u kompjuters li jinżammu fl-idejn;(v) mezzi ta’ pożizzjonament li jinżammu fl-idejn jew portabbli għal sistemi ta' navigazzjoni satellitari;(vi) consoles tal-logħob bi skrin, jew ta’ tip użat ma’ televiżjoni jew kompjuter2. Id-deroga għandha tapplika fir-rigward tal-fornimenti ta' merkanzija li għaliha l-ammont huwa ta’ EUR 5 000 jew aktar.Artikolu 4Id-deroga prevista fl-Artikoli 1, 2 u 3 hija soġġetta għall-introduzzjoni min-naħa tal-Ġermanja, tal-Italja u tal-Awstrija, ta' obbligi xierqa ta' kontroll u rappurtar fuq persuni taxxabbli li jfornu merkanzija li għaliha japplika l-ħlas invertit skont din id-Deċiżjoni.Artikolu 5Il-Ġermanja, l-Italja u l-Awstrija għandhom jgħarrfu lill-Kummissjoni fejn adottaw il-miżuri msemmija fl-Artikoli 1 sa 4, skont il-każ, u sal-31 ta’ Diċembru 2013 għandhom jippreżentaw rapport lill-Kummissjoni dwar l-evalwazzjoni ġenerali tat-tħaddim tal-miżuri kkonċernati, b’mod partikolari fir-rigward tal-effettività tal-miżuri u kull evidenza ta' ċaqliq tal-evażjoni fiskali lejn prodotti oħra jew lejn il-livell tal-bejgħ bl-imnut.Artikolu 6L-Artikolu 4 tad-Deċiżjoni 2007/250/KE huwa sostitwit b'dan li ġej:Artikolu 4Din id-Deċiżjoni għandha tiskadi fil-31 ta' Diċembru 2014."Artikolu 7Din id-deċiżjoni u d-Deċiżjoni 2007/250/KE għandhom jiskadu fid-data tad-dħul fis-seħħ tar-regoli tal-Unjoni li jippermettu lill-Istati Membri kollha jadottaw miżuri bħal dawn, iżda mhux aktar tard mill-31 ta' Diċembru 2014.Artikolu 8Din id-deċiżjoni ta' implimentazzjoni hija indirizzata lir-Repubblika Federali tal-Ġermanja, lir-Repubblika tal-Italja, lir-Repubblika tal-Awstrija, u lir-Renju Unit tal-Gran Brittanja u l-Irlanda ta' Fuq.Magħmul fi Brussell,Għall-KunsillIl-President [1] ĠU L 347, 11.12.2006, p. 1.[2] ĠU L 109, 26.4.2007, p. 42.